CELEX: 62015CN0538
Language: lt
Date: 2015-10-15 00:00:00
Title: Byla C-538/15: 2015 m. spalio 15 d. Juzgado de Primera Instancia de Olot (Ispanija) pateiktas prašymas priimti prejudicinį sprendimą byloje Francesc de Bolós Pi/Urbaser, S.A.

21.12.2015   
            
            
               LT
            
            
               Europos Sąjungos oficialusis leidinys
            
            
               C 429/12
            
         2015 m. spalio 15 d.Juzgado de Primera Instancia de Olot (Ispanija) pateiktas prašymas priimti prejudicinį sprendimą byloje Francesc de Bolós Pi/Urbaser, S.A.
   
   (Byla C-538/15)
   (2015/C 429/16)
   Proceso kalba: ispanų
   
      Prašymą priimti prejudicinį sprendimą pateikęs teismas
   
   
      Juzgado de Primera Instancia de Olot
   
   
      Šalys pagrindinėje byloje
   
   
      Ieškovas: Francesc de Bolós Pi
   
   
      Atsakovė: Urbaser, S.A.
   
      Prejudiciniai klausimai
   
   
               1.
            
            
               Ar SESV 101 straipsnio, siejamo su ESS 10 straipsniu ir 4 straipsnio 3 dalimi, nepažeidžia teisės aktas, kuriuo nustatomi procesiniams atstovams mokėtinų mokesčių tarifai, kaip antai 2003 m. lapkričio 7 d. Karaliaus dekretas Nr. 1373/2003, pagal kurį procesiniams atstovams mokamas atlygis apskaičiuojamas privalomai pritaikius minimalų tarifą, kuris gali būti sumažintas arba padidintas iki 12 %, kai valstybės valdžios institucijos, įskaitant teismus, net susiklosčius išimtinėms aplinkybėms negali nukrypti nuo šių minimalių tarifų?
            
         
               2.
            
            
               Ar, taikant teisės akte nurodytus tarifus ir norint netaikyti nustatytų minimalių dydžių, išimtinėmis aplinkybėmis galima laikyti tai, kad honoraro dydis, nustatytas pritaikius tarifus, iš esmės neproporcingas faktiškai atliktam darbui?
            
         
               3.
            
            
               Ar Karaliaus dekretas Nr. 1373/2006 nepažeidžia SESV 56 straipsnio?
            
         
               4.
            
            
               Ar šis Karaliaus dekretas tenkina Direktyvos 2006/123 (1) 15 straipsnio 3 dalyje nustatytus būtinybės ir proporcingumo reikalavimus?
            
         
               5.
            
            
               Ar Europos žmogaus teisių konvencijos 6 straipsnis apima teisę veiksmingai ginčyti procesinio atstovo nustatytą honorarą, kuris yra pernelyg didelis ir neatitinka faktiškai atlikto darbo?
            
         
      (1)  2006 m. gruodžio 12 d. Europos Parlamento ir Tarybos direktyva 2006/123/EB dėl paslaugų vidaus rinkoje (OL L 376, p. 36).